AAP ने कॉमेडियन गुरप्रीत सिंह घुग्गी को पंजाब इकाई का संयोजक नियुक्त किया  
गुरप्रीत सिंह घुग्गी पंजाब इकाई के संयोजक नियुक्त
छोटेपुर को हाल ही में पद से हटा दिया गया था
कथिततौर पर टिकट के लिए पैसे लेने का आरोप
आम आदमी पार्टी (आप) ने राजनीतिक व्यंग्यकार और अभिनेता गुरप्रीत सिंह घुग्गी को सुच्चा सिंह छोटेपुर के स्थान पर पार्टी की पंजाब इकाई का संयोजक नियुक्त किया.
छोटेपुर को हाल ही में एक वीडियो क्लिप सामने आने के बाद पद से हटा दिया गया था, जिसमें चुनाव का टिकट देने के बदले उन्हें कथित तौर पर पैसे लेते हुए दिखाया गया है.
पार्टी ने एक विज्ञप्ति में घुग्गी को पंजाब संयोजक नियुक्त करने की जानकारी दी. विज्ञप्ति के अनुसार, पार्टी की राजनीतिक मामलों की समिति ने घुग्गी के नाम को मंजूरी प्रदान कर दी है और वह जल्दी ही कार्यभार संभाल लेंगे.
(हेडलाइन के अलावा, इस खबर को एनडीटीवी टीम ने संपादित नहीं किया है, यह सिंडीकेट फीड से सीधे प्रकाशित की गई है।)